**sorszámú Színész II. megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 212 01

1.2. Szakképesítés-ráépülés megnevezése: Színész II.

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

* 1. A képzés megkezdésének feltételei:

2.1.1. Iskolai előképzettség: –

2.1.2. Bemeneti kompetenciák: lásd 7.2 pont

2.2. Szakmai előképzettség: 54 212 03 Gyakorlatos színész (a szakmairány megjelölésével)

2.3. Előírt gyakorlat: 2 év színpadi szakmai gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 20 %

2.7. Gyakorlati képzési idő aránya: 80 % (50 %-ban színpadi szakmai gyakorlat)

2.8. Szintvizsga:–

2.9. Az iskolai rendszerű képzésben az összefüggő szakmai gyakorlat időtartama: –

**3. .PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3711 | Segédszínész, statiszta | Segédszínész |
| 3.1.3. | Színpadi statiszta |
| 3.1.4. | Mozgóképes statiszta |
| 3.1.5. | 2726 | Színész, bábművész | Bábszínész |
| 3.1.6. | Prózai színész |
| 3.1.7. | Filmszínész |
| 3.1.8. | Musicalszínész |
| 3.1.9. | Kabarészínész |
| 3.1.10. | Konferanszié |
| 3.1.11. | Humorista |
| 3.1.12. | Szinkronszínész |
| 3.1.13. | Versmondó |

3.2. A szakképesítés-ráépülés munkaterületének rövid leírása:

A Színész II. olyan színészi alakító készség, pszichikai, intellektuális és fizikai felkészültség, valamint előadói eszközrendszer birtokosa, aki alkalmas színpadon és mozgóképen dramaturgiailag jelentős szerepek önálló, művészi igényű megformálására.

A szakképesítés-ráépüléssel rendelkező képes:

* a kijelölt próbafolyamatban alkotó módon közreműködni, megfelelő beszéd- és mozgáskészséggel, szakmai felkészültséggel teljesíteni színészi feladatait
* színpadi és forgatási feltételrendszerben – dramaturgiai jelentőségű szerepben - gyakorolni a színészi alkotás szakmai alapismereteit, szerepalkotási és tanulási módszereit, játékstílusait, technikáit
* szerepalkotása során tudatosan és kreatív módon alkalmazni pszichikai adottságait, beszéd-, mozgás- és alakító készségét, széles körű gyakorlati és elmélyült szakmai elméleti ismereteit
* különböző műfajú szövegeket, dalokat, zeneszámokat élményszerű formában megszólaltatni
* alkalmazkodni az előadás színpadtechnikai, esetleges bábszínpadi igényeihez
* a színház- és filmművészethez kapcsolódó egyéb területeken (szinkronszínészet, pódium-művészet, média-műfajok) színészi feladatokat ellátni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 212 03 | Gyakorlatos színész (a szakmairány megjelölésével) | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10617-12 | Színészi alakítás |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

A képzési programban előírt színpadi gyakorlat (egy év) teljesítéséről szóló igazolás

A színpadi-, film- vagy bábszínészi gyakorlat során – repertoáron szereplő produkcióban – eljátszott több - dramaturgiailag jelentős - szerep igazolása

Színpadi-, film- vagy bábszínészi tevékenységgel kapcsolatos referenciák, ajánlások (igazgató, rendező, színész) bemutatása

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével

A képzési programban előírt színpadi gyakorlat (egy év) teljesítéséről szóló igazolás

A színpadi-, film- vagy bábszínészi gyakorlat során – produkcióban, vizsgaelőadásokban – eljátszott több - dramaturgiailag jelentős - szerep megformálásának igazolása

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10617-12 | Színészi alakítás | gyakorlati, szóbeli |

A szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51 %-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Színészi alakítás

A vizsgafeladat ismertetése: Összetett, dramaturgiailag jelentős szerep színpadi vagy bábszínpadi repertoáron szereplő színpadi előadásban vagy – iskolarendszeren belül - nyilvános vizsgaelőadásban, professzionális keretek között történő megformálása

A vizsgafeladat időtartama: 90 perc

A vizsgafeladat értékelési súlyaránya: 70 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Színházelméleti alapismeretek

A vizsgafeladat ismertetése: A szakmai követelményekben megfogalmazott színházelméleti, esztétikai, működéstani, szervezési, jogi alapismeretek bemutatása kötelező, illetve ajánlott szakirodalom valamint a központilag összeállított vizsgakérdések alapján

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

Szakmai komplex vizsga gyakorlati vizsgafeladatának elégtelen értékelése esetén javító vizsga egy év múltán tehető.

Iskolarendszeren kívüli vizsgáztatás esetén a gyakorlati vizsga időpontja a színházi előadást bemutató színház műsorrendje szerint alakul.

**6. eszköz- és felszerelési jegyzék**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Munka- baleset és tűzvédelmi eszközök |
| 6.3. | Irodaszerek és dokumentációs és archiváló eszközök, nyomtató, fénymásoló, számítógép, internet hozzáférés |
| 6.4. | Színpadi, filmes kellékek |
| 6.5. | Színházterem |
| 6.6. | Színházi próbatermek (minimum 100 nm2), tantermek |
| 6.7. | Színpadi hang- és fénytechnikai berendezések |
| 6.8. | Balett-terem |
| 6.9. | Énekszoba zongorával |
| 6.10. | Oktatási segédeszközök (videó, magnetofon, CD-, DVD- lejátszó, projektor, számítógép, videókamera stb.) |
| 6.11. | Színpadi, filmes díszletelemek, bútorok |
| 6.12. | Színpadi, filmes jelmezek, maszkok |

**7. EGYEBEK**

7.1. Iskolarendszeren kívüli vizsgáztatás esetén a gyakorlati vizsga időpontja a színházi előadást bemutató színház műsorrendje szerint alakul

7.2. Bemeneti kompetenciák:

A képzés megkezdhető a Gyakorlatos színész emeltszintű szakképesítés végzettséggel, az alábbi kompetenciák birtokában:

A színpadi és filmes előadói tevékenységre alkalmas fizikai kondíciót és képességeket működtet

Mozgáskoordinációja, tánctudása, nonverbális kommunikációja (gesztusnyelv, pantomim) árnyalt színészi ábrázolásra alkalmas

Beszédtechnikája, énekes képessége színpadi előadásra alkalmas

Színpadi, bábszínpadi és filmszínészi tevékenységhez szükséges tájékozottsággal, technikai ismeretekkel rendelkezik

7.3. A szakmai vizsgabizottságban való részvételre kijelölt szakmai szervezet:

MASZK Országos Színészegyesület   
1068 Budapest, Városligeti fasor 38.

Versmondók Egyesülete

1074 Budapest, Huszár u. 8.

Telefon: 30 9223 573